PROTOKOLL Boks 5494,

 9496 HARSTAD

 FRA STYREMØTE Org.nr. 970 942 726

 Stiftet 2. januar 1917.

|  |  |  |  |
| --- | --- | --- | --- |
| **Tid:** | Tirsdag 23.5.2017 Kl. 1900  | **Sted:** | Vekta, Harstad travpark |
| **Innkalt av:** | Per Jørgensen |
| **Ordstyrer:** | Per Jørgensen | **Referent:** | Ragnar Storå |
| **Deltakere:** | Per Jørgensen, Ragnar Storå, Tina Lagesen, Linda Kristiansen, Mads Gunnar Ringberg og Silje Eilertsen. |

|  |  |
| --- | --- |
|  |  |  |
| Sak 22 | ORIENTERINGSSAKER.Per orienterte **fra DNT’s generalforsamling**, herunder:Mange tok til ordet for å få fjernet startavgifta. Andre saker som ble diskutert; virksomheten til Rikstoto Direkte og måten løpene kommenteres på, viktigheten av ponnitrev og ungdomstrav, kår for amatørkusker m.v. Svært viktig er også den nye representasjonsordningen til DNT’s generalforsamling som ble vedtatt; istedenfor som nå at forbund og hvert travlag sender en delegat hver til generalforsamlingen, velger hvert forbund et antall delegater som bestemmes ut fra antall medlemmer i forbundet. For Nord-Norges del betyr det at generalforsamlingen i Nord-Norge travforbund skal velge 7 delegater som representerer landsdelen i DNT’s generalforsamling.17 personer meldte sin interesse for **hovslagerkurset.** Da vi bad om bindende påmelding var det imidlertid bare kommet 1 påmeldt. Kurset måtte dermed avlyses.6 stykker meldte interesse for å delta i **B-trener-kurs**. Starum har imidlertid satt krav om minst 8 deltakere før det kan bli aktuelt å komme til Harstad for å avholde kurs. Vi har imidlertid ikke gitt opp, og har på nytt bedt interesserte om å melde seg. Det ser dermed ut at vi kan få nok deltakere til å avholde kurset senere i år. |
| Sak 23 | JUBILEUMSKJØRING 2. SEPTEMBER.Vi er godt i gang med å skaffe sponsorer til jubileumsløpene. Vi har tidligere vedtatt å tekke en sulky blant alle deltakende hester (inkl. ponnier og prøveløps-hester). Vi har fått sponsoravtale vdr. iskrem, og jobber med pølsesponsor. Vi kommer imidlertid til å trenge en del frivillige for å avvikle dagen. *Vedtak: Jubileumskjøringen tas opp i første medlemsmøte. Videre aktiviteter vil avhenge av hvor mange frivillige vi får til å hjelpe til.* |
| Sak 24 | JUBILEUMSFESTEN 7. OKTOBERDet er innhentet tilbud fra Travkroa og fra Thon hotell. Festbuffet begge steder, - prisen omtrent lik på begge stedene, men Travkroa har begrensning på antall deltakere. Toastmaster og musikk er så å si klar. *Vedtak: Det opptas konkrete forhandlinger med Thon hotell om festen. Æresmedlemmer inviteres. Dessuten representanter for DNT, Rikstoto, NNTF og Totonor.**Deltagende medlemmer betaler en egenandel på kr 300,- pr. person. Travlaget dekker det øvrige.* |
| Sak 25 | AKTIVITETER I TRAVLAGETS REGI.Det er kommet henvendelser om forskjellige aktivitet som travlaget kan få iverksatt.*Vedtak: Styret tar kontakt med Monica Lyngen for å høre hvordan det ligger an med et ridekurs II, slik tidligere avtalt. Dessuten forsøker vi å få i gang fellestreninger – spesielt myntet på unghester/ikke startklare hester, og vi tar kontakt med Totonor for å høre om mulighetene for lisenskurs.* |  |
| Sak 26 | MEDLEMSMØTE*Vedtak: Medlemsmøte avholdes tirsdag 6. juni kl. 2000 på travkroa. Saker blir blant annet Jubileumskjøringen, Jubileumsfesten, fellestreninger og evt. lokalløp.* |
|  | Ragnar Storå/referent |